कीटाणु हर जगह मौजूद हैं. उन्हें फैलने से रोकने का सब से बेहतर उपाय अपने हाथों को साफ करना है. हाथों से ही आंखों, नाक व मुंह में बैक्टीरिया पहुंचते हैं, साथ ही औरों तक भी पहुंच सकते हैं. विशेषज्ञों का मानना है कि साबुन और पानी से लगभग 20 सेकंड तक हाथों को धोने के बाद ही वे साफ होते हैं. आप साबुन कम लें या ज्यादा, पानी गरम हो या ठंडा, इस से कोई फर्क नहीं पड़ता. दरअसल, हाथ साफ होते हैं घर्षण से, जो उन्हें आपस में रगड़ने से पैदा होता है. कीटाणुओं को मारने के लिए किसी अच्छे एंटीसेप्टिक साबुन का प्रयोग करें और स्वस्थ रहें.